Libera federacia respubliko Bovina monto

eta|Grandambasadorejo de Libera federacia respubliko Bovina monto en Brno
**Libera federacia respubliko Bovina monto** (ĉeĥe: *Svobodná spolková republika Kraví hora*) estas recesista mikroŝtato fondita en municipo Bořetice en distrikto Břeclav.

## Historio 
Fondinto de la respubliko asertas, ke la unuajn ideojn pri fondo de la ŝtato li havis jam en la 1980-aj jaroj, sed nur en la jaro 2000 okazis ilia efektivigo. La 12-a de novembro 2000 estis samtempe kun baloto en Senaton kaj regionajn reprezentejojn ankaŭ elektitaj reprezentantoj de la ŝtato. Samtempe ankaŭ okazis proklamo de la respubliko. Samtempe estis ankaŭ eldonitaj pasportoj, poŝtmarkoj kaj diversaj propagaj afiŝoj.

## Aranĝo 
La federacia respubliko konsistas el tri partoj – *Eksterlando* (malantaŭ limo de la katastra teritorio Bořetice), *Aluminioj* kaj *Bovina monto*. Tiu estas el ili la plej granda.

## Ŝtataj simboloj 
Monunuo estas unu *Bovinmontomonero*, kiu havas valoron de unu euro. Kovras ĝin la vino de la trezoro de la respubliko. La himno estis prezentita la 26-an de majo 2001, ĝi portas nomon *Bořeticaj Bovinaj montoj* kaj solene tiutage ludis ĝin muzika kapelo Túfaranka el Šakvice. La 18-an de aprilo 2001 estis al la republiko onidire fare de Subkomitato por heraldiko kaj veksilologio de Deputitara Parlamentejo de Ĉeĥio donita rajto uzi blazonon kaj flagon.

## Recesistaj agadoj 
### Antireferendumo 
*Antireferendumo* okazis la 22-an de februaro 2002 en placo de Libereco en Brno kontraŭ referendumo de Karintia hetmano. La marŝantaro ekriris je la 2-a horo 22 minutoj kaj 22 sekundoj posttagmeze el strato Rašínova el Brno akompanata de spirmuzika kapelo Vonička el Bovina monto. La manifestantoj postulis haltigon de Viena grandega radego en Viena Prater, ĉar ĝi pelas froston kontraŭ la vitejoj.

## Konsulejoj 
La respubliko havas 4 konsulejojn. La unua estas en Rychnov nad Kněžnou, la dua en Brno-Medlánky. La tria estis malfermita en Rakovník kaj ĝi servas por la nordokcidenta Bohemio. La kvara konsulejo troviĝas en Modra en Slovakio.

## Flughaveno 
Jam en la jaro 2006 estis en Bořetice fondita aviada klubo kun nomo *Super regiono André*, sed ĝis nun ĉi tie mankis la flughaveno. Tio ŝanĝiĝis la 30-an de majo 2009, kiam estis en la proksimenco de la municipo malfermita 500 metroj longa kaj 35 metroj larĝa elteriga kaj alteriga vojo. Tiu estas destinita precipe por ultraleĝeraj aviadiloj kaj savhelikopteroj.

## Moravia asocio de malantaŭa defendo 
Moravia asocio de malantaŭa defendo (MAMD) – neoficiale Viando-alkoholo-turismo-glutemeco – estas recesista grupiĝo, estiĝinta la 15-an de januaro 2003 en la konzulejo en Brno-Medlánky. Temas pri defendpakto inter diversaj recesistaj ŝtatoj sur teritorio de Ĉeĥa respubliko (precipe de Moravio), servas al reciproka kunlaborado kaj propagado. Inter la unuopaj membroj estas fermataj kontraktoj pri "Amikeco, kunlaborado kaj neatakado por eternaj tempoj kaj eĉ ne je unu minuto pli longe". Membroj estas Libera federacia respubliko Bovina monto, Valaĥia reĝlando kaj Laĥia markgrafujo.

## Interamikiĝintaj ŝtatoj 
* Ĉeĥa respubliko
* Valaĥia reĝlando
* Princlando Tri Gracioj
* Laĥia markgrafujo

## Memorindaĵoj 
* **Belvedero super Bovina monto**
* **Dia torturo super Bovina monto**

## Vidu ankaŭ
* Bovina monto

## Pluaj fotoj 

Bořetice, Svobodná spolková republika Kraví hora - celnice.jpg|doganejo
Bořetice, Svobodná spolková republika Kraví hora - sídlo prezidenta a vlády.jpg|sidejo de la prezidento kaj registaro
Bořetice, Svobodná spolková republika Kraví hora - Vinckovo náměstí.jpg|Placo de Vincek
Bořetice, Svobodná spolková republika Kraví hora - zeď nářků.jpg|muro de lamentoj
Bořetice, Kraví hora - vinné sklepy.jpg|vinkeloj

## Referencoj 
## Eksteraj ligiloj 
* 
* Oficiální stránky 
* Ústava Kraví hory 
* Republika Kraví hora otevřela své sklepy, idnes.cz
* Bořetičtí vinaři mají republiku, idnes.cz
* Bořetice - Za vínem do vesnice roku, ihned.cz
* Kravihorci hrozí České republice vízem, denik.cz
* Bořetice na Břeclavsku jsou vesnicí roku 2005 , novinky.cz
* Freie Republik Kraví hora Bořetice, suedmaehren.info
* *Prezidenti, králové a knížata*, ceskatelevize.cz
* Kravihorci volili pod dohledem krávy Burčákovky , novinky.cz
* Recesisté z Kraví Hory chystají víno a vinohrady na mayský konec světa, idnes.cz
* Recesisté z Kraví Hory drželi černou hodinku a pomohli přírodě, idnes.cz
* Přistání povoleno, hlásí ode dneška vinaři v Bořeticích, idnes.cz
* článek na myslivost.cz
* FOTW

Kategorio:Eŭropaj mikronacioj
Kategorio:Geografio de distrikto Břeclav
Kategorio:Humuro
Kategorio:Fikciaj landoj